ระเบียบกรุงเทพมหานครระเบียบกรุงเทพมหานครว่าด้วยประมวลจริยธรรมของข้าราชการการเมืองในฝ่ายบริหารของกรุงเทพมหานครพ.ศ.๒๕๕๑ โดยที่มาตรา ๒๗๙ ของรัฐธรรมนูญแห่งราชอาณาจักรไทยบัญญัติให้มาตรฐาน ทางจริยธรรมของผู้ดำรงตำแหน่งทางการเมือง ข้าราชการหรือเจ้าหน้าที่ของรัฐแต่ละประเภท ให้เป็นไปตามประมวลจริยธรรมที่กำหนดขึ้นอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงวางระเบียบเกี่ยวกับมาตรฐานทางจริยธรรมของข้าราชการการเมืองในฝ่ายบริหารของกรุงเทพมหานคร ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยประมวลจริยธรรมของข้าราชการการเมืองในฝ่ายบริหารของกรุงเทพมหานครพ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในระเบียบนี้ข้าราชการการเมืองในฝ่ายบริหารของกรุงเทพมหานครหมายความว่า ผู้ว่าราชการกรุงเทพมหานคร รองผู้ว่าราชการกรุงเทพมหานครเลขานุการผู้ว่าราชการกรุงเทพมหานคร ผู้ช่วยเลขานุการผู้ว่าราชการกรุงเทพมหานครประธานที่ปรึกษา และที่ปรึกษาของผู้ว่าราชการกรุงเทพมหานครข้อ ๔ ให้ผู้ว่าราชการกรุงเทพมหานครรักษาการตามระเบียบนี้หมวด๑ค่านิยมหลักของข้าราชการการเมืองในฝ่ายบริหารของกรุงเทพมหานคร ข้อ ๕ ข้าราชการการเมืองในฝ่ายบริหารของกรุงเทพมหานครมีหน้าที่ดำเนินการให้เป็นไปตามรัฐธรรมนูญและกฎหมาย รักษาประโยชน์ส่วนรวมอำนวยความสะดวกและให้บริการประชาชนตามหลักนิติธรรมและหลักของการบริหารกิจการบ้านเมืองที่ดีโดยจะต้องยึดมั่นในค่านิยมหลัก ดังนี้(๑)ยึดมั่นในระบอบประชาธิปไตยอันมีพระมหากษัตริย์ทรงเป็นประมุข(๒) ยึดมั่นในคุณธรรมและจริยธรรม(๓) มีจิตสำนึกที่ดี ซื่อสัตย์ สุจริตและรับผิดชอบ(๔) ยึดมั่นในการรักษาประโยชน์ของชาติและของกรุงเทพมหานครเหนือกว่าประโยชน์ส่วนตนไม่มีผลประโยชน์ทับซ้อนและไม่กระทำการอันเป็นการขัดกันระหว่างผลประโยชน์ส่วนบุคคลและประโยชน์ส่วนรวม(๕) ยืนหยัดทำในสิ่งที่ถูกต้องตามทำนองคลองธรรมถูกกฎหมายและเป็นธรรม(๖) ให้บริการประชาชนด้วยความรวดเร็วมีประสิทธิภาพ มีอัธยาศัย เอาใจใส่ ปราศจากอคติ และไม่เลือกปฏิบัติ(๗) ให้ข้อมูลข่าวสารแก่ประชาชนอย่างครบถ้วนถูกต้อง และไม่บิดเบือนข้อเท็จจริง(๘) มุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้(๙)ยึดมั่นในหลักจรรยาของการเป็นข้าราชการการเมืองที่ดีหมวด๒มาตรฐานทางจริยธรรมของข้าราชการการเมืองในฝ่ายบริหารของกรุงเทพมหานคร ข้อ ๖ ข้าราชการการเมืองในฝ่ายบริหารของกรุงเทพมหานครต้องจงรักภักดีต่อชาติศาสนา และพระมหากษัตริย์ และเป็นแบบอย่างที่ดีในการเคารพและรักษาระบอบประชาธิปไตยอันมีพระมหากษัตริย์ทรงเป็นประมุขข้อ ๗ ข้าราชการการเมืองในฝ่ายบริหารของกรุงเทพมหานครต้องรักษาไว้และปฏิบัติตามซึ่งรัฐธรรมนูญแห่งราชอาณาจักรไทยทุกประการข้อ ๘ ข้าราชการการเมืองในฝ่ายบริหารของกรุงเทพมหานครต้องปฏิบัติตนอยู่ในกรอบจริยธรรมคุณธรรม และศีลธรรมทั้งโดยส่วนตัวและโดยหน้าที่ความรับผิดชอบต่อสาธารณชนทั้งต้องวางตนให้เป็นที่เชื่อถือศรัทธาของประชาชนข้อ ๙ ข้าราชการการเมืองในฝ่ายบริหารของกรุงเทพมหานครต้องไม่กำหนดนโยบายหรือกระทำการใดอันเป็นการขัดกันระหว่างประโยชน์ส่วนบุคคลและประโยชน์ส่วนรวมหรือเป็นการเอื้อประโยชน์ให้แก่บุคคลหนึ่งบุคคลใดหรือกลุ่มบุคคลหนึ่งบุคคลใดโดยมิชอบข้อ ๑๐ ข้าราชการการเมืองของในฝ่ายบริหารของกรุงเทพมหานครต้องเป็นแบบอย่างที่ดีของการเป็นพลเมืองดีในการเคารพและปฏิบัติตามกฎหมายอย่างเคร่งครัดข้อ ๑๑ ข้าราชการการเมืองในฝ่ายบริหารของกรุงเทพมหานครต้องยึดมั่นในหลักนิติธรรมหลักของการบริหารกิจการบ้านเมืองที่ดี และเคารพศักดิ์ศรีความเป็นมนุษย์ สิทธิเสรีภาพ และความเสมอภาคของบุคคลข้อ ๑๒ ข้าราชการการเมืองในฝ่ายบริหารของกรุงเทพมหานครต้องมีอุดมการณ์ในการทำงานเพื่อประโยชน์ส่วนรวมประชาชน ชุมชนและสังคม และต้องถือเอาผลประโยชน์ของส่วนรวมและประชาชนเป็นสิ่งสูงสุดข้อ ๑๓ ข้าราชการการเมืองในฝ่ายบริหารของกรุงเทพมหานครต้องรับใช้ประชาชนอย่างเต็มความสามารถด้วยความรวดเร็วและมีประสิทธิภาพ มีความซื่อสัตย์สุจริตเสียสละ รับผิดชอบ เที่ยงธรรม ปราศจากอคติ และไม่เลือกปฏิบัติโดยคำนึงถึงการมีส่วนร่วมของประชาชนข้อ ๑๔ ข้าราชการการเมืองในฝ่ายบริหารของกรุงเทพมหานครพึงพบปะเยี่ยมเยียนประชาชนอย่างสม่ำเสมอเอาใจใส่ทุกข์สุขและรับฟังเรื่องราวร้องทุกข์ของประชาชนและรีบหาทางช่วยเหลืออย่างเร่งด่วนอย่างเท่าเทียมกันโดยไม่เลือกปฏิบัติและต้องไม่แสดงกิริยาหรือใช้วาจาอันไม่สุภาพ อาฆาตมาดร้าย ใส่ร้าย เสียดสีหรือเหยียดหยามบุคคลใดข้อ ๑๕ ข้าราชการการเมืองในฝ่ายบริหารของกรุงเทพมหานครต้องรักษาความลับของราชการเว้นแต่เป็นการปฏิบัติตามอำนาจหน้าที่ตามกฎหมายข้อ ๑๖ ข้าราชการการเมืองในฝ่ายบริหารของกรุงเทพมหานครต้องไม่ใช้สถานะหรือตำแหน่งการเป็นข้าราชการการเมืองเข้าไปก้าวก่ายหรือแทรกแซงการบรรจุแต่งตั้ง ย้าย โอน เลื่อนตำแหน่ง และเลื่อนขั้นเงินเดือนของข้าราชการซึ่งมีตำแหน่งหรือเงินเดือนประจำและมิใช่ข้าราชการการเมือง พนักงานหรือลูกจ้างของกรุงเทพมหานคร บริษัทที่กรุงเทพมหานครถือหุ้น หน่วยราชการหน่วยงานของรัฐ รัฐวิสาหกิจ กิจการที่รัฐถือหุ้นใหญ่ องค์การมหาชนหรือราชการส่วนท้องถิ่น หรือให้บุคคลดังกล่าวพ้นจากตำแหน่ง ทั้งนี้เว้นแต่เป็นการปฏิบัติตามอำนาจหน้าที่ ตามกฎหมายข้อ ๑๗ ข้าราชการการเมืองในฝ่ายบริหารของกรุงเทพมหานครต้องมีความเที่ยงธรรมในการพิจารณา สรรหา กลั่นกรอง หรือแต่งตั้งบุคคลใดเข้าสู่ตำแหน่งรวมทั้งการโยกย้าย การเลื่อนตำแหน่ง การเลื่อนเงินเดือน และการลงโทษบุคคลโดยยึดมั่นในกฎหมายและคำนึงถึงระบบคุณธรรมและคำนึงถึงพฤติกรรมทางจริยธรรมของบุคคลประกอบด้วยข้อ ๑๘ ข้าราชการการเมืองในฝ่ายบริหารของกรุงเทพมหานครต้องไม่ใช้หรือบิดเบือนข้อมูลข่าวสารของราชการเพื่อให้เกิดความเข้าใจผิดหรือเพื่อผลประโยชน์สำหรับตนเองหรือผู้อื่นข้อ ๑๙ ข้าราชการการเมืองในฝ่ายบริหารของกรุงเทพมหานครต้องรักษาทรัพย์สินของราชการและใช้ทรัพย์สินของราชการให้เป็นไปตามวัตถุประสงค์นั้นๆ เท่านั้นข้อ ๒๐ ข้าราชการการเมืองในฝ่ายบริหารของกรุงเทพมหานครต้องเปิดเผยข้อมูลการทุจริตการใช้อำนาจในทางที่ผิด การฉ้อฉล หลอกลวงหรือการกระทำอื่นใดทำให้ราชการเสียหายต่อเจ้าหน้าที่ผู้รับผิดชอบข้อ ๒๑ ข้าราชการการเมืองของกรุงเทพมหานครต้องไม่ใช้หรือยินยอมให้ผู้อื่นใช้สถานะหรือตำแหน่งการเป็นข้าราชการการเมืองไปแสวงหาประโยชน์ที่มิควรได้โดยชอบด้วยกฎหมายสำหรับตนเองหรือผู้อื่นไม่ว่าจะเป็นประโยชน์ในทางทรัพย์สินหรือไม่ก็ตามข้อ ๒๒ ข้าราชการการเมืองในฝ่ายบริหารของกรุงเทพมหานครต้องไม่ยินยอมให้คู่สมรสญาติสนิทบุคคลในครอบครัวหรือผู้ใกล้ชิดก้าวก่ายหรือแทรกแซงการปฏิบัติหน้าที่ของตนหรือของผู้อื่น และต้องไม่ยินยอมให้ผู้อื่นใช้ตำแหน่งหน้าที่ของตนโดยมิชอบข้อ ๒๓ ข้าราชการการเมืองในฝ่ายบริหารของกรุงเทพมหานครต้องระมัดระวังมิให้การประกอบวิชาชีพอาชีพหรือการงานอื่นใดของคู่สมรส ญาติสนิท หรือบุคคลในครอบครัวของตนมีลักษณะเป็นการกระทบกระเทือนต่อความเชื่อถือศรัทธาของประชาชนในการปฏิบัติหน้าที่ของตนข้อ ๒๔ ข้าราชการการเมืองในฝ่ายบริหารของกรุงเทพมหานครต้องไม่เรียกร้องของขวัญของกำนัล หรือประโยชน์อื่นใดจากบุคคลอื่น เพื่อประโยชน์ต่าง ๆอันอาจจะเกิดขึ้นจากการปฏิบัติหน้าที่ของตน และจะต้องดูแลให้คู่สมรส ญาติสนิทหรือบุคคลในครอบครัวของตนปฏิบัติเช่นเดียวกันด้วยข้อ ๒๕ ข้าราชการการเมืองในฝ่ายบริหารของกรุงเทพมหานครต้องปฏิบัติต่อองค์กรภาคเอกชนที่ติดต่อราชการหรือทำธุรกิจกับกรุงเทพมหานครตามระเบียบและขั้นตอนอย่างเสมอภาคเท่าเทียมกันโดยไม่เลือกปฏิบัติข้อ ๒๖ ข้าราชการการเมืองในฝ่ายบริหารของกรุงเทพมหานครต้องไม่ประพฤติตนอันอาจก่อให้เกิดความเสื่อมเสียต่อเกียรติภูมิของกรุงเทพมหานครข้อ ๒๗ ข้าราชการการเมืองในฝ่ายบริหารของกรุงเทพมหานครต้องไม่คบหาหรือให้การสนับสนุนแก่ผู้ประพฤติผิดกฎหมายหรือผู้มีความประพฤติหรือมีชื่อในทางเสื่อมเสีย เช่นผู้เปิดบ่อนการพนันหรือผู้เกี่ยวข้องกับยาเสพติดอันอาจกระทบกระเทือนต่อความเชื่อถือศรัทธาของประชาชน ในการปฏิบัติหน้าที่ของตนข้อ ๒๘ ข้าราชการการเมืองในฝ่ายบริหารของกรุงเทพมหานครต้องแสดงความรับผิดชอบตามควรแก่กรณีเมื่อปฏิบัติหน้าที่บกพร่องหรือปฏิบัติหน้าที่ผิดพลาดอย่างร้ายแรงหมวด๓การกำกับดูแล ข้อ ๒๙ ผู้ว่าราชการกรุงเทพมหานครมีหน้าที่กำกับดูแลการประพฤติปฏิบัติตนของข้าราชการการเมืองในฝ่ายบริหารของกรุงเทพมหานครที่ผู้ว่าราชการกรุงเทพมหานครแต่งตั้งให้เป็นไปตามระเบียบนี้ในกรณีที่พบว่าบุคคลใดมีการประพฤติปฏิบัติตนที่ไม่ถูกต้องตามระเบียบนี้ให้ผู้ว่าราชการกรุงเทพมหานครดำเนินการลงโทษตามความร้ายแรงแห่งการกระทำประกาศณ วันที่ ๕ พฤศจิกายน พ.ศ. ๒๕๕๑อภิรักษ์โกษะโยธินผู้ว่าราชการกรุงเทพมหานครวัชศักดิ์/ผู้จัดทำ๑๕ธันวาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๘๘ ง/หน้า ๑๔/๑๒ ธันวาคม ๒๕๕๑